หุ้นพลิกปิดบวก 8.09 จุด
ดัชนีตลาดหุ้นไทยปิดที่ 1,586.79 จุด เพิ่มขึ้น 8.09 จุด หรือ 0.51%  มูลค่าการซื้อขาย   65,534.81 ล้านบาท
14 มี.ค. 2556

ดัชนีตลาดหุ้นไทยปิดที่ 1,586.79 จุด เพิ่มขึ้น 8.09 จุด หรือ 0.51%  มูลค่าการซื้อขาย   65,534.81 ล้านบาท
นายกวี ชูกิจเกษม ผู้ช่วยกรรมการผู้จัดการ บล กสิกรไทยกล่าวว่า  ดัชนีหุ้นไทยยังคงวิ่งเข้าสู่การทดสอบแนวต้าน  1,590-1,600 จุด ซึ่งมีความเสี่ยง  ทำให้หุ้นปรับฐานยังคงอยู่ ดังนั้น  อยากให้ขายทำกำไรส่วนหนึ่ง แต่ก็ยังอยากให้มีหุ้นอยู่ในพอร์ต เพราะระยะกลางยังมองบวก แม้ระยะสั้นเตรียมเจอแกว่งแรงก็ตาม
วันนี้ตัวเลขเศรษฐกิจมีทั้งบวกและลบ ยุโรปยังดูแย่หลังการผลิตภาคอุตสาหกรรมยูโรโซนเดือนม.ค. ปรับลดลง 0.4% เมื่อเทียบกับเดือนที่ผ่านมา แต่ทางสหรัฐฯ รายงานยอดค้าปลีกเดือนก.พ. ดีกว่าคาด แต่เชื่อว่า ตลาดจะตอบสนองข่าวดีน้อยลง และระมัดระวังข่าวร้ายมากขึ้น ดังนั้นตลาดอาจเผชิญแรงขายทำกำไรระยะสั้นได้ 
วันนี้ยังแนะนำหุ้น ปลอดภัยและราคาต่ำกว่าตลาดอยู่ เช่น  TISCO หุ้นธนาคารที่มี PER ต่ำสุดที่ 9.1 เท่า และให้ผลตอบแทนปันผลสูงสุดที่ 4.4% ในขณะที่ ROE สูงที่สุดในกลุ่มที่ 22.4%  นอกจากนี้หุ้นกลุ่มสื่อสารผลจากที่ คณะกรรมการโทรคมนาคม (กทค.) เห็นชอบลดค่าบริการ 3G ที่จะเริ่มเปิด เม.ย.ลง 15-20% อาจทำให้หุ้นสื่อสารปรับฐ านช่วงสั้น แต่ยังเป็นโอกาสซื้อ ADVANC, DTAC ส่วนประเด็นการเมือง  พ.ร.บ.นิรโทษกรรม ฉบับ 42 ส.ส.พรรคเพื่อไทยอาจมีการเสนอเข้าสภาฯ 20 มี.ค. คาดไม่มีผลต่อหุ้น  นอกจากนี้ตลาดหุ้นยังมีโอกาสของการทำราคาเพื่อปิดงวดบัญชี  ใกล้สิ้นไตรมาส 1 แล้ว หุ้นที่น่าสนใจว่าอาจจะถูกทำ  ราคา ประกอบไปด้วย SCB, CPALL, SCCC, CPF, DTAC, GLOW, PTTGC, PTT, BIGC, TISCO  ซึ่งหุ้นเหล่านี้  Underperform SET อยู่มาก นับตั้งแต่ต้น
หลักทรัพย์ที่มีการซื้อขายสูงสุด 5 อันดับ ได้แก่
1. SUSCO ปิดที่ 6.00 บาท เพิ่มขึ้น 1.00 บาท มูลค่าการซื้อขาย 2,759.51 ล้านบาท 
2. PTT ปิดที่ 337.00 บาท ลดลง -5.00 บาท มูลค่าการซื้อขาย 2,204.77   ล้านบาท 
3. NWR ปิดที่ 5.50 บาท เพิ่มขึ้น 0.62 บาท มูลค่าการซื้อขาย 2,087.97    ล้านบาท 
4. TMB ปิดที่ 2.88 บาท เพิ่มขึ้น 0.20 บาท มูลค่าการซื้อขาย 1,765.97   ล้านบาท 
5. INTUCH ปิดที่ 79.75 บาท เพิ่มขึ้น 1.75 บาท มูลค่าการซื้อขาย 1,641.75   ล้านบาท